Saksa (Heim)

Saksa (også kalt Blåfjellet og Saksin) er et fjell i Heim kommune og Surnadal kommune på Nordmøre. Det har en høyde på 902 meter over havet.

Fra toppen av Saksa er det utsikt til Aure, Tustna, Tingvoll, Sunndal, Surnadal og Kristiansund. Fjellet er stort og er godt synlig fra store deler av Nordmøre. På toppen finnes en av Nordmøres største varder (i omkrets), men den er ikke synlig fra andre fjell fordi den er så lav. Saksa ligger mellom Bøfjorden i Surnadal kommune og Innreitan i Heim kommune. Oppstigningen fra Innreitan er enkel med god sti nesten hele veien. Det er også mange andre stier opp til toppen.

Kallset naturreservat ligger på vestsida av fjellet, som strekker seg fra Halsafjorden opp til toppen.

 Referanser 
Saksa på Norgeskart.no fra Statens kartverk

Kategori:Fjell i Heim
Kategori:Fjell i Surnadal kommune
Kategori:Fjell under 1000 meter